REPUBLIKA SRPSKA

OPŠTINA UGLjEVIK

NAČELNIK OPŠTINE

Broj : 02-404-80/22

Datum, 13.06.2022.godine

Na osnovu člana 82.stav 3. Zakona o lokalnoj samoupravi (,,Službeni glasnik RS“, broj: 97/16), člana 69.stav 2. tačka d), člana 70. stav 1. i 4. Zakona o javnim nabavkama BiH („Sl. glasnik BiH“, broj 39/14 ) i prijedloga Komisije za otvaranje, pregled, ocjenu i izbor najpovoljnije ponude, Načelnik Opštine Ugljevik, donosi sljedeću

***O D L U K U***

***o poništenju postupka javne nabavke usluga***

Član 1.

Poništava se postupak javne nabavke usluga iz Aneksa II dio B Zakona o javnim nabavkama u postupku javne nabavke usluga medijskog praćenja, oglašavanja i obavještavanja o aktivnostima na području opštine Ugljevik i to:

Lot-2: usluge informisanja, medijskog praćenja aktivnosti na području opštine Ugljevik, a u skladu sa članom 69.stav 2. tačka d) Zakona o javnim nabavkama („Sl. glasnik BiH“, broj 39/14), jer nijedna od primljenih ponuda nije prihvatljiva.

 Član 2.

Ova Odluka stupa na snagu danom donošenja i ista će se objaviti na veb stranici [www.opstinaugljevik.net](http://www.opstinaugljevik.net), u skladu sa članom 70. stav 6. Zakona o javnim nabavkama.

**O b r a z l o ž e nj e**

Postupak javne nabavke usluga medijskog praćenja, oglašavanja i obavještavanja o aktivnostima na području opštine Ugljevik i to:

Lot-2: usluge informisanja, medijskog praćenja aktivnosti na području opštine Ugljevik, pokrenut je Odlukom o pokretanju postupka javne nabavke broj 02-404-80/22 od 18.05.2022.godine.

Javna nabavka je sprovedena putem postupka za javnu nabavku usluga iz Aneksa II dio B Zakona o javnim nabavkama BiH za čije sprovođenje se primjenjuje poseban režim.

Za predmetnu nabavku nije objavljeno obavještenje na Portalu javnih nabavki kao ni prethodno informativno ex ante obavještenje o nabavci na istom.

Komisija za javnu nabavku imenovana Rješenjem Načelnika broj: 02-404-80/22 od 30.05.2022. godine, je dana 13.06.2022. godine dostavila Izvještaj o ocjeni ponuda sa preporukom o poništenju postupka za predmetnu nabavku iz Lot-a 2.

Na osnovu preporuke Komisije za javnu nabavku, poništava se postupak javne nabavke usluga medijskog praćenja, oglašavanja i obavještavanja o aktivnostima na području opštine Ugljevik i to:

Lot-2: usluge informisanja, medijskog praćenja aktivnosti na području opštine Ugljevik, iz razloga što nijedna od primljenih ponuda nije prihvatljiva. Naime u postupku za predmetnu nabavku blagovremeno je pristigla jedna ponuda i to ponuđača „Udruženje građana Trebinje 24“ Trebinje, u Izvještaju o radu Komisije ista je odgovornom licu ugovornog organa predložila da se postupak za predmetnu nabavku iz Lota 2 poništi iz razloga jer predmetni ponuđač nije kvalifikovan. U tački 10. Zapisnika o pregledu i ocjeni ponuda broj 02-404-80/22 od 13.06.2022. godine Komisija je navela da ponuđač „Udruženje građana Trebinje 24“ Trebinje nije kvalifikovan ponuđač jer nije dostavio Aktuelni izvod iz sudskog registra ili izjavu/potvrdu nadležnog organa iz koje se vidi da je ponuđač registrovan za obavljanje djelatnosti koja je predmet ove nabavke i iz koje se vidi podatak o licima koja su ovlaštena za zastupanje privrednog subjekta, a kako je zahtijevano tačkom 6. Poziva za dostavljanje ponuda te je treba odbaciti kao neurednu.

U postupku je utvrđeno da je komisija u svemu pravilno postupila te da je preporuka o poništenju postupka javne nabavke data u skladu sa Zakonom o javnim nabavkama, podzakonskim i internim aktima i tenderskom dokumentacijom.

Ugovorni organ je prihvatio u cjelosti prijedlog Komisije, te je odlučeno kao u dispozitivu.

**PRAVNA POUKA:**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se podnosi putem ovog ugovornog organa u dovoljnom broju primjeraka, a koji ne može biti manji od tri, kako bi mogla biti uručena izabranom ponuđaču, kao i drugim strankama u postupku, direktno na protokol ugovornog organa u šalter salu Opštinske uprave Opštine Ugljevik ili preporučenom pošiljkom.

Odsjek za javne nabavke,

 investicije i nadzor NAČELNIK OPŠTINE

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Miroslav Mirković, dipl.inž. Vasilije Perić, dipl.ecc.

Dostavljeno:

1. Učesnicima u postupku,
2. u spis i
3. Odsjeku za poslove skupštine i ljudske resurse, na objavu.